**projektas**



**RIETAVO SAVIVALDYBĖS TARYBA**

**SPRENDIMAS**

**DĖL PRITARIMO VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS 2014 M. VEIKLOS UŽDUOTIMS IR DIREKTORIAUS TARNYBINIO ATLYGINIMO PRIEDO NUSTATYMUI**

2014 m. balandžio d. Nr. T1-

Rietavas

 Vadovaudamasi Lietuvos Respublikos sveikatos priežiūros įstaigų įstatymo 51 straipsniu ir Lietuvos Respublikos sveikatos apsaugos ministro 2011 m. gruodžio 1 d. įsakymo Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“ 7 punktu, atsižvelgdama į Plungės rajono savivaldybės administracijos direktoriaus 2013 m. balandžio 8 d. įsakymu Nr. D-214 „Dėl viešosioms įstaigoms siektinų veiklos užduočių nustatymo ir jų įvykdymo vertinimo komisijos sudarymo“ sudarytos komisijos siūlymą (2014 m. balandžio 7 d. posėdžio protokolas Nr. LK-78) ir Plungės rajono greitosios medicinos pagalbos 2014 m. balandžio 7 d. raštą Nr. 43 „Dėl įstaigos direktorės atlyginimo priedo“, Rietavo savivaldybės taryba n u s p r e n d ž i a:

 Pritarti:

1. Viešosios įstaigos Plungės rajono greitosios medicinos pagalbos 2014 m. veiklos užduotims (pridedama).
2. Viešosios įstaigos Plungės rajono greitosios medicinos pagalbos direktoriaus tarnybinio atlyginimo priedo – iki 30 proc. mėnesinės algos – nustatymui.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

 PRITARTA

 Rietavo savivaldybės tarybos

 2014 m. balandžio 24 d.

 sprendimu Nr. T1-

**VIEŠOSIOS ĮSTAIGOS PLUNGĖS GREITOSIOS MEDICINOS PAGALBOS 2014 M. VEIKLOS UŽDUOTYS**

 1. Kiekybiniai rodikliai:

 1.1. finansinis įstaigos veiklos rezultatas – lygus arba daugiau negu 0;

 1.2. įstaigos sąnaudų darbo užmokesčiui dalis – iki 80 procentų visų įstaigos per metus patirtų išlaidų;

 1.3. įstaigos sąnaudų valdymo išlaidoms dalis – ne didesnė negu 2,5 procento visų įstaigos per metus patirtų išlaidų.

 2. Kokybiniai rodikliai:

 2.1. pacientų skundų tendencijos – kad pacientų pagrįstų ir pasitvirtinusių skundų skaičius neviršytų 3;

 2.2. darbuotojų kaitos įstaigoje rodiklis – ne daugiau negu 4 procentai nuo visų darbuotojų skaičiaus;

 2.3. prioritetinių (ambulatorinių) paslaugų dinamika – kad sutartinės sumos įvykdymas būtų ne mažiau negu 100 procentų;

 2.4. informacinių technologijų panaudojimas sveikatos priežiūros paslaugų teikime – įstaigos interneto svetainėje informuoti gyventojus apie įstaigos teikiamas sveikatos priežiūros paslaugas; atnaujinti medicininę įrangą GMP automobiliuose.

**RIETAVO SAVIVALDYBĖS ADMINISTRACIJOS**

**SVEIKATOS, SOCIALINĖS PARAMOS**

**IR RŪPYBOS SKYRIUS**

Rietavo savivaldybės tarybai

**AIŠKINAMASIS RAŠTAS PRIE SPRENDIMO**

**,,DĖL PRITARIMO VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS 2014 M. VEIKLOS UŽDUOTIMS IR DIREKTORIAUS TARNYBINIO ATLYGINIMO PRIEDO NUSTATYMUI “ PROJEKTO**

2014–04-14

Rietavas

1. **Sprendimo projekto esmė.** Savivaldybės tarybos sprendimo„Dėl pritarimo viešosios įstaigos Plungės rajono greitosios medicinos pagalbos 2014 m. veiklos užduotims ir direktoriaus tarnybinio atlyginimo priedo nustatymui“ projekto tikslas – pritarti atvirtinti parengtoms viešosios įstaigos Plungės rajono greitosios medicinos pagalbos 2014 m. veiklos užduotims ir viešosios įstaigos Plungės rajono greitosios medicinos pagalbos direktoriaus tarnybinio atlyginimo priedo nustatymui.
2. **Kuo vadovaujantis parengtas sprendimo projektas**. Sprendimo projektas parengtas vadovaujantis Lietuvos Respublikos sveikatos priežiūros įstaigų įstatymo 51 straipsniu ir Lietuvos Respublikos sveikatos apsaugos ministro 2011 m. gruodžio 1 d. įsakymo Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“ 7 punktu, atsižvelgdama į Plungės rajono savivaldybės administracijos direktoriaus 2013 m. balandžio 8 d. įsakymu Nr. D-214 „Dėl viešosioms įstaigoms siektinų veiklos užduočių nustatymo ir jų įvykdymo vertinimo komisijos sudarymo“ sudarytos komisijos siūlymą (2014 m. balandžio 7 d. posėdžio protokolas Nr. LK-78)**.**
3. **Tikslai ir uždaviniai.** Siekiama pritarti parengtoms Plungės rajono greitosios medicinos pagalbos 2014 m. veiklos užduotims ir direktoriaus tarnybinio atlyginimo priedo nustatymui.
4. **Laukiami rezultatai.** Pritarti parengtoms užduotims, direktoriaus tarnybinio atlyginimo priedo nustatymui ir vykdyti Lietuvos Respublikos sveikatos priežiūros įstaigų įstatymo, Lietuvos Respublikos sveikatos apsaugos ministro 2011 m. gruodžio 1 d. įsakymo Nr. V-1019 nuostatas.
5. **Kas inicijavo sprendimo projekto rengimą.** Sprendimo projekto rengimą inicijavo Plungės rajono administracijos Savivaldybės gydytoja Oresta Gerulskienė ir Rietavo savivaldybės administracijos Sveikatos, socialinės paramos ir rūpybos skyrius.
6. **Sprendimo projekto rengimo metu gauti specialistų vertinimai.** Neigiamų specialistų vertinimų negauta.
7. **Galimos teigiamos ar neigiamos sprendimo priėmimo pasekmės.** Neigiamų pasekmių nenumatyta.
8. **Lėšų poreikis sprendimo įgyvendinimui.** Nereikia.
9. **Antikorupcinis vertinimas.** Sprendimas antikorupciniu požiūriu nevertinamas.

Skyriaus vedėja Jolita Alseikienė